ડોલર સામે રૂપિયો સતત ગગડી રહ્યો છે. જેમાં આજે શુક્રવારે ડોલર સામે રૂપિયો અત્યાર સુધીની સૌથી નીચી સપાટી ૭૪.૧૦ પૈસાએ પહોંચ્યો હતો. જેના પગલે રૂપિયાના અવમુલ્યને રીઝર્વ બેંકની ચિંતા વધારી દીધી છે. જો કે આ અંગે રિઝર્વ બેંકના ગવર્નર ઉર્જિત પટેલે કહ્યું હતું કે હાલમાં ડોલર સામે રૂપિયાનું અવમુલ્યન છતાં રિઝર્વ બેન્કે રેપો રેટ ૬.૫૦ ટકા પર જ સ્થિત રાખ્યો છે. જ્યારે રિવર્સ રેપો રેટ ૬.૨૫ ટકા રહ્યો છે. તેમજ રેપો રેટ યથાવત રહ્યો હોવાથી વ્યાજના દરોમાં પણ કોઈ બદલાવ થશે નહી.